CELEX: 61998CJ0185
Language: fi
Date: 1999-05-20
Title: Yhteisöjen tuomioistuimen tuomio (neljäs jaosto) 20 päivänä toukokuuta 1999. # Euroopan yhteisöjen komissio vastaan Helleenien tasavalta. # Jäsenyysvelvoitteiden noudattamatta jättäminen - Direktiivin 92/101/ETY täytäntöönpanon laiminlyönti. # Asia C-185/98.

Avis juridique important

|

61998J0185

Yhteisöjen tuomioistuimen tuomio (neljäs jaosto) 20 päivänä toukokuuta 1999.  -  Euroopan yhteisöjen komissio vastaan Helleenien tasavalta.  -  Jäsenyysvelvoitteiden noudattamatta jättäminen - Direktiivin 92/101/ETY täytäntöönpanon laiminlyönti.  -  Asia C-185/98.  

Oikeustapauskokoelma 1999 sivu I-03047

AsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

Jäsenvaltiot - Velvoitteet - Direktiivien täytäntöönpano - Jäsenyysvelvoitteiden noudattamatta jättäminen, jota ei ole kiistetty (EY:n perustamissopimuksen 169 artikla (josta on tullut EY 226 artikla)) 

Asianosaiset

Asiassa C-185/98, Euroopan yhteisöjen komissio, asiamiehenään oikeudellisen yksikön virkamies Maria Patakia, prosessiosoite Luxemburgissa c/o oikeudellisen yksikön virkamies Carlos Gómez de la Cruz, Centre Wagner, Kirchberg, kantajana, vastaan Helleenien tasavalta, asiamiehinään ulkoasiainministeriön Euroopan yhteisöä koskevia riita-asioita hoitavan erityisosaston avustava oikeudellinen erityisneuvonantaja Aikaterini Samoni-Rantou ja saman osaston ulkoasiainsihteeri Nana Dafniou, prosessiosoite Luxemburgissa Kreikan suurlähetystö, 117 Val Sainte-Croix, vastaajana, "jossa kantaja vaatii yhteisöjen tuomioistuinta toteamaan, että Helleenien tasavalta ei ole noudattanut EY:n perustamissopimuksen ja julkisten osakeyhtiöiden perustamista sekä niiden pääoman säilyttämistä ja muuttamista koskevan direktiivin 77/91/ETY muuttamisesta 23 päivänä marraskuuta 1992 annetun neuvoston direktiivin 92/101/ETY (EYVL L 347, s. 64) mukaisia velvoitteitaan, kun se ei ole säädetyssä määräajassa antanut tai ainakaan toimittanut komissiolle kyseisen direktiivin noudattamisen edellyttämiä lakeja, asetuksia ja hallinnollisia määräyksiä, YHTEISÖJEN TUOMIOISTUIN (neljäs jaosto), toimien kokoonpanossa: jaoston puheenjohtaja P. J. G. Kapteyn (esittelevä tuomari) sekä tuomarit J. L. Murray ja H. Ragnemalm, julkisasiamies: J. Mischo, kirjaaja: R. Grass, ottaen huomioon esittelevän tuomarin kertomuksen, kuultuaan julkisasiamiehen 11.2.1999 pidetyssä istunnossa esittämän ratkaisuehdotuksen, on antanut seuraavan tuomion 

Tuomion perustelut

1 Euroopan yhteisöjen komissio on nostanut EY:n perustamissopimuksen 169 artiklan (josta on tullut EY 226 artikla) nojalla kanteen, joka on saapunut yhteisöjen tuomioistuimeen 15.5.1998 ja jossa yhteisöjen tuomioistuinta vaaditaan toteamaan, että Helleenien tasavalta ei ole noudattanut EY:n perustamissopimuksen ja julkisten osakeyhtiöiden perustamista sekä niiden pääoman säilyttämistä ja muuttamista koskevan direktiivin 77/91/ETY muuttamisesta 23 päivänä marraskuuta 1992 annetun neuvoston direktiivin 92/101/ETY (EYVL L 347, s. 64) mukaisia velvoitteitaan, kun se ei ole säädetyssä määräajassa antanut tai ainakaan toimittanut komissiolle kyseisen direktiivin noudattamisen edellyttämiä lakeja, asetuksia ja hallinnollisia määräyksiä. 2 Direktiivin 3 artiklan mukaan jäsenvaltioiden on annettava 1 päivään tammikuuta 1994 mennessä tämän direktiivin noudattamisen edellyttämät lait, asetukset ja hallinnolliset määräykset ja niiden on ilmoitettava tästä komissiolle viipymättä. 3 Komissio ei ollut saanut Kreikan hallitukselta ilmoitusta tämän direktiivin saattamisesta osaksi kansallista oikeusjärjestystä, minkä vuoksi komissio kehotti 13.4.1994 päivätyssä virallisessa huomautuksessa hallitusta esittämään asiaa koskevat huomautuksensa. 4 Kreikan hallitus ei vastannut tähän kirjeeseen, minkä jälkeen komissio lähetti sille 28.5.1996 päivätyn perustellun lausunnon, jossa toistettiin virallisen huomautuksen sisältö ja kehotettiin Kreikan hallitusta toimimaan lausunnossa edellytetyllä tavalla kahden kuukauden määräajassa lausunnon tiedoksi saamisesta. 5 Kreikan viranomaiset vastasivat perusteltuun lausuntoon 13.3.1997 päivätyllä kirjeellä, jossa ne ilmoittivat komissiolle, että presidentin asetus, jolla direktiivi oli määrä saattaa osaksi kansallista oikeusjärjestystä, oli valmis ja että se edellytti enää vain toimivaltaisten ministerien allekirjoituksia ja sen tutkimista valtioneuvostossa (Symvoulio tis Epikrateias). 6 Komissio ei ole sen jälkeen saanut tietoa mainitun direktiivin voimaan saattamisesta, minkä vuoksi se päätti nostaa käsiteltävänä olevan kanteen. 7 Komissio katsoo, että Helleenien tasavalta ei ole säädetyssä määräajassa saattanut tätä direktiiviä osaksi kansallista oikeusjärjestystä ja että se ei siten ole noudattanut perustamissopimuksen ja direktiivin mukaisia velvoitteitaan. 8 Helleenien tasavalta ei kiistä sitä, että direktiivin saattaminen osaksi kansallista oikeusjärjestystä ei ole kokonaisuudessaan tapahtunut säädetyssä määräajassa. Se ilmoittaa kuitenkin, että presidentin asetus, jolla kansallinen lainsäädäntö saatetaan direktiivin mukaiseksi, on sanamuodoltaan valmis ja odottaa pelkästään valtioneuvoston lausuntoa, minkä jälkeen se esitellään tasavallan presidentin allekirjoitettavaksi. 9 Koska direktiiviä ei ole pantu täytäntöön säädetyssä määräajassa, komission nostamaa kannetta on pidettävä perusteltuna. 10 Sen vuoksi on todettava, että Helleenien tasavalta ei ole noudattanut direktiivin mukaisia velvoitteitaan, kun se ei ole säädetyssä määräajassa antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä. 

Päätökset oikeudenkäyntikuluista

Oikeudenkäyntikulut 11 Yhteisöjen tuomioistuimen työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut, jos vastapuoli on sitä vaatinut. Komissio on vaatinut Helleenien tasavallan velvoittamista korvaamaan oikeudenkäyntikulut. Koska Helleenien tasavalta on hävinnyt asian, se on velvoitettava korvaamaan oikeudenkäyntikulut. 

Päätöksen päätösosa

Näillä perusteilla YHTEISÖJEN TUOMIOISTUIN (neljäs jaosto) on antanut seuraavan tuomiolauselman: 1) Helleenien tasavalta ei ole noudattanut julkisten osakeyhtiöiden perustamista sekä niiden pääoman säilyttämistä ja muuttamista koskevan direktiivin 77/91/ETY muuttamisesta 23 päivänä marraskuuta 1992 annetun neuvoston direktiivin 92/101/ETY mukaisia velvoitteitaan, kun se ei ole säädetyssä määräajassa antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä. 2) Helleenien tasavalta velvoitetaan korvaamaan oikeudenkäyntikulut.